b'\n_START_ARTICLE_\nAdrianmeren liiga\n_START_PARAGRAPH_\nAdrianmeren liiga on kansainv\xc3\xa4linen koripallosarja, johon osallistuvat suurimmat seurajoukkueet Bosnia ja Hertsegovinasta, Kroatiasta, Montenegrosta, Serbiasta ja Sloveniasta. Seurat pelaavat liigaa omien kansallisten sarjojensa rinnalla. Liigan j\xc3\xa4rjest\xc3\xa4\xc3\xa4 Adrianmeren koripalloliitto.\n_START_SECTION_\nHistoria\n_START_PARAGRAPH_\nAdrianmeren liiga k\xc3\xa4ynnistyi vuonna 2001 entisist\xc3\xa4 Jugoslavian osavaltioista tulleiden 12 joukkueen voimin. Seuraavaksi kaudeksi mukaan tuli Maccabi Tel Aviv Israelista, mutta se j\xc3\xa4tti sarjan yhden kauden j\xc3\xa4lkeen. Kaudeksi 2003\xe2\x80\x932004 sarja laajeni 14 joukkueen laajuiseksi. Kausi 2004\xe2\x80\x932005 pelattiin 16 joukkueella, mutta seuraavaksi kaudeksi palattiin 14 joukkueen j\xc3\xa4rjestelm\xc3\xa4\xc3\xa4n. Lokakuussa 2006 liiga teki sponsorisopimuksen slovenialaisen NLB-pankin kanssa, ja sen nimi muutettiin NLB Leagueksi. Toinen suuri, ja entinen p\xc3\xa4\xc3\xa4sponsori, on rengasvalmistaja Goodyear.\n_START_SECTION_\nSarjaj\xc3\xa4rjestelm\xc3\xa4\n_START_PARAGRAPH_\nRunkosarjassa pelataan normaali kaksinkertainen sarja, jossa kaikki joukkueet kohtaavat toisensa kerran kotona ja kerran vieraissa. Kahdeksan parasta etenee pudotuspeleihin, jotka ratkeavat yhden ottelun perusteella.'